### *Projekts*

**LATVIJAS REPUBLIKAS MINISTRU KABINETS**

2017.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

**Noteikumi par oficiālās statistikas apkopošanu kultūras jomā**

Izdoti saskaņā ar

Statistikas likuma 11.pantu

1. Noteikumi nosaka Kultūras ministrijas izstrādāto oficiālās statistikas veidlapu paraugu apstiprināšanu kultūras jomā un nosaka veidlapu aizpildīšanas un iesniegšanas kārtību.

2. Noteikumi apstiprina šādu oficiālās statistikas veidlapu paraugus kultūras jomā:

2.1. muzeji (1.pielikums);

2.2. bibliotēkas (2.pielikums);

2.3. kultūrizglītība (3.pielikums);

2.4. kultūras centri (4.pielikums);

2.5. teātri (5.pielikums);

2.6. koncertorganizācijas (6.pielikums);

2.7. arhīvi (7.pielikums);

2.8. pasākumu norišu vietas (8.pielikums);

2.9. pārvaldes institūcijas (9.pielikums);

2.10. nemateriālais kultūras mantojums (10.pielikums);

2.11. nevalstiskās organizācijas (11.pielikums);

2.12. radošās rezidences (12.pielikums);

2.13. radošā industrija (13.pielikums);

2.14. mākslas galerijas (14.pielikums);

2.15. kino izrādīšanas vietas (15.pielikums);

2.16. mākslinieciskie kolektīvi (16.pielikums).

3. Oficiālās statistikas veidlapas aizpilda elektroniskajā datubāzē „Latvijas digitālā kultūras karte” (turpmāk – elektroniskā datubāze) tīmekļavietnē [www.kulturaskarte.lv](http://www.kulturaskarte.lv).

4. Oficiālās statistikas veidlapas elektroniskajā datubāzē aizpilda šādi respondenti:

4.1. akreditētie valsts, pašvaldību, autonomie un privātie muzeji (1.pielikums);

4.2. valsts, pašvaldību un privātās bibliotēkas (2.pielikums);

4.3. pašvaldību profesionālās ievirzes mākslas skolas, mūzikas skolas un mākslas un mūzikas skolas (3.pielikums);

4.4. pašvaldību, autonomie un privātie kultūras centri (tautas nami, kultūras nami un saieta nami) (4.pielikums);

4.5. valsts un pašvaldību dibinātie un privātie teātri (5.pielikums);

4.6. valsts, pašvaldību un privātās koncertorganizācijas (6.pielikums);

4.7. Latvijas Nacionālais arhīvs (7.pielikums);

4.8. pašvaldības (8., 9.pielikums);

4.9. Latvijas Nacionālais kultūras centrs, Nacionālais kino centrs, Latvijas Nacionālais arhīvs, Valsts kultūras pieminekļu aizsardzības inspekcija (9.pielikums);

4.10. Latvijas Nacionālais kultūras centrs (10. un 13. pielikums);

4.11. Kultūras ministrija (9., 11., 12., 13. un 14.pielikums);

4.12. Latvijas Mākslinieku savienība, Latvijas Komponistu savienība (12.pielikums);

4.13. kino izrādīšanas vietas (15.pielikums);

4.14. māksliniecisko kolektīvu dibinātāji (16.pielikums).

5. Respondentu iesniegto ziņu pārbaudi un apstiprināšanu elektroniskajā datubāzē veic šādas iestādes (turpmāk – pārraugošās iestādes):

5.1. Kultūras ministrija – par šo noteikumu 1., 5., 6., 8., 9., 11., 12., 13. un 14.pielikumā minētajām ziņām;

5.2. Latvijas Nacionālā bibliotēka – par šo noteikumu 2.pielikumā minētajām ziņām;

5.3. Latvijas Nacionālais kultūras centrs – par šo noteikumu 3., 4., 10. un 16.pielikumā minētajām ziņām;

5.6. Latvijas Nacionālais arhīvs – par šo noteikumu 7.pielikumā minētajām ziņām;

5.7. Nacionālais kino centrs – par šo noteikumu 15.pielikumā minētajām ziņām.

6. Oficiālās statistikas veidlapas par iepriekšējo pārskata periodu aizpilda, pārbauda un apstiprina elektroniskajā datubāzē tiešsaistes režīmā šādos termiņos:

6.1. šo noteikumu 4.14.punktā minētie respondenti oficiālās statistikas veidlapas aizpilda līdz kārtējā gada 15.janvārim;

6.2. šo noteikumu 4.1., 4.2., 4.3. (par noteikumu 3.pielikuma 3., 4. un 6.punktā minētajām ziņām), 4.4., 4.5., 4.6., 4.7., 4.8., 4.9., 4.10., 4.11., 4.12. un 4.13.apakšpunktā minētie respondenti aizpilda oficiālās statistikas veidlapas līdz kārtējā gada 15.februārim;

6.3. šo noteikumu 4.3.punktā minētie respondenti par noteikumu 3.pielikuma 1., 2., un 5.punktā minētajām ziņām oficiālās statistikas veidlapas aizpilda līdz kārtējā gada 30.oktobrim;

6.4. šo noteikumu 4.1., 4.2., 4.3. (par noteikumu 3.pielikuma 3., 4. un 6.punktā minētajām ziņām), 4.4., 4.5., 4.6., 4.7., 4.8., 4.9., 4.10., 4.11., 4.12., 4.13. un 4.14.apakšpunktā minēto respondentu iesniegtās oficiālās statistikas veidlapas pārraugošās iestādes pārbauda un apstiprina līdz kārtējā gada 1.maijam;

6.5. šo noteikumu 4.3.punktā minēto respondentu par noteikumu 3.pielikuma 1., 2., un 5.punktā minētajām ziņām iesniegtās oficiālās statistikas veidlapas pārraugošā iestāde pārbauda un apstiprina līdz kārtējā gada 30.decembrim;

7. Pārraugošā iestāde:

7.1. kontrolē oficiālās statistikas veidlapās iekļautās informācijas atbilstību noteik­tajām prasībām un informācijas ievadi noteiktajos termiņos;

7.2. izvērtē oficiālās statistikas veidlapās sniegto informāciju, izdarot par to attiecīgu atzīmi elektroniskajā datubāzē. Ja informācija ir kļūdaina vai Nekustamā īpašuma valsts kadastra informācijas sistēmā reģistrētais lietošanas veids neatbilst ēkas vai telpu grupas faktiskajai darbībai, par to paziņo respondentam, kas aizpildījis veidlapu, uzliek tam par pienākumu veikt nepieciešamos labojumus vai datu aktualizāciju Nekustamā īpašuma valsts kadastra informācijas sistēmā un nosaka termiņu labojumu vai datu aktualizācijas veikšanai, par to paziņojot pārraugošajai iestādei.

8. Elektroniskajai datubāzei ir publicējamā un nepublicējamā daļa. Elektroniskajā datubāzē nepublicē šādas ziņas:

8.1. šo noteikumu 1.pielikuma 4.4., 4.9., 4.10., 4.11., 4.12., 4.13., 4.14., 4.15. un 4.16. apakšpunktā, 8.1., 8.4., 10.1.7., 10.1.8. apakšpunktā un 11., 12. un 13.punktā minētās ziņas;

8.2. šo noteikumu 2.pielikuma 4.2.3. un 4.2.4. apakšpunktā, 7. un 8.punktā, 9.3., 9.7., 9.8., 9.9., 9.10., 9.12. un 9.13.apakšpunktā minētās ziņas;

8.3. šo noteikumu 3.pielikuma 2.punktā, 3.8.apakšpunktā un 4. un 6.punktā minētās ziņas;

8.4. šo noteikumu 4.pielikuma 3.1.8. un 3.1.9.apakšpunktā un 7. un 8.punktā minētās ziņas;

8.5. šo noteikumu 5.pielikuma 3.1.8. un 3.1.9.apakšpunktā un 5., 6., 7. Un 8.punktā minētās ziņas;

8.6. šo noteikumu 6.pielikuma 3.1.8., 3.1.9., 5.6., 5.7., 5.8.apakšpunktā un 6. un 7.punktā minētās ziņas;

8.7. šo noteikumu 7.pielikuma 3.1.8., 3.1.9.apakšpunktā un 6. un 7.punktā minētās ziņas;

8.8. šo noteikumu 9.pielikuma 3.1.8., 3.1.9. apakšpunktā un 7. un 8.punktā minētās ziņas;

8.9. šo noteikumu 12.pielikuma 2.7. un 2.8.apakšpunktā minētās ziņas;

8.10. šo noteikumu 15.pielikuma 3. un 4.punktā minētās ziņas.

9. Kultūras ministrija iesniedz oficiālās statistikas pārskatus Centrālajai statistikas pārvaldei, piešķirot tai tiesības iegūt datus no elektroniskās datubāzes saskaņā ar starpresoru vienošanos.

10. Šo noteikumu 4.1., 4.2., 4.3., 4.4., 4.5., 4.6., 4.7., 4.8., 4.9., 4.10., 4.11., 4.12., 4.13.apakšpunktā minēto respondentu adrešu informāciju papildina ar Nekustamā īpašuma valsts kadastra informācijas sistēmā piešķirto kadastra apzīmējumu ar mērķi identificēt ēku vai telpu grupu, kurā darbojas minētā kultūras institūcija, un ēkas vai telpu grupas lietošanas veidu. Elektroniskās datubāzes turētājs noteikumos minēto uzdevumu veikšanai saņem no Nekustamā īpašuma valsts kadastra informācijas sistēmas datus, kas strukturēti informācijas blokos.

11. Atzīt par spēku zaudējušiem Ministru kabineta 2009.gada 22.septembra noteikumus Nr.1074 „Noteikumi par valsts statistikas apkopošanu kultūras jomā” (Latvijas Vēstnesis, 2009, 153., 203. nr., 2011, 15. nr., 2012, 155.,203. nr., 2013, 189. nr.).

12. Šo noteikumu 10.punkts stājas spēkā 2018.gada 1.janvārī.

13. Noteikumi stājas spēkā 2017.gada 1.jūnijā.

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

Turlaja 67330250

Laura.Turlaja@km.gov.lv